ai4bharat/Pralekha huggingface dataset:
रक्षा मंत्रालय
रक्षा मंत्री श्री राजनाथ सिंह 19-20 सितंबर, 2022 तक मिस्र की यात्रा करेंगे
रक्षा मंत्री श्री राजनाथ सिंह दिनांक 19-20 सितंबर, 2022 तक मिस्र की आधिकारिक यात्रा करेंगे। इस यात्रा के दौरान श्री राजनाथ सिंह रक्षा और रक्षा उत्पादन मंत्री, जनरल मोहम्मद जकी के साथ द्विपक्षीय वार्ता करेंगे। दोनों मंत्री द्विपक्षीय रक्षा संबंधों की समीक्षा करेंगे, सेना से सेना के संबंधों को गति देने के लिए नई शुरुआत करेंगे और दोनों देशों के रक्षा उद्योगों के बीच सहयोग को गहरा करने पर ध्यान देंगे। भारत और मिस्र के बीच रक्षा सहयोग को और बढ़ावा देने के लिए एक समझौता ज्ञापन पर भी हस्ताक्षर किए जाएंगे।
रक्षा मंत्री मिस्र के राष्ट्रपति श्री अब्देल फतह अल-सीसी से भी मुलाकात करेंगे। श्री राजनाथ सिंह की यात्रा का उद्देश्य भारत और मिस्र के बीच रक्षा सहयोग और विशेष मैत्री को और अधिक मजबूत बनाना है।
(एमजी/एएम/एबी
जल शक्ति मंत्रालय
सुश्री विनी महाजन ने जल शक्ति मंत्रालय में पेयजल और स्वच्छता विभाग के सचिव के रूप में कार्यभार ग्रहण किया
भारतीय प्रशासनिक सेवा अधिकारी सुश्री विनी महाजन  ने आज जल शक्ति मंत्रालय में पेयजल और स्वच्छता विभाग के सचिव का पदभार ग्रहण कर लिया। सुश्री महाजन ने भारतीय प्रबंधन संस्थान  कलकत्ता से एमबीए किया है, जहां उन्हें रोल ऑफ ऑनर पर रखा गया था। उन्होंने दिल्ली विश्वविद्यालय के लेडी श्री राम कॉलेज  से अर्थशास्त्र में बीए  किया है।
इससे पहले, वह 26 जून 2020 से पंजाब की मुख्य सचिव के रूप में कार्यरत थीं। पूर्व की नियुक्तियों के दौरान उन्होंने पंजाब सरकार के आवास एवं शहरी विकास विभाग और उद्योग व वाणिज्य, सूचना प्रौद्योगिकी तथा निवेश संवर्धन विभागों के अपर मुख्य सचिव के रूप में कार्य किया है। वह अप्रैल 2012 से 5 साल तक स्वास्थ्य और परिवार कल्याण विभाग की एसीएस/प्रमुख सचिव भी रही थीं। उन्होंने पंजाब में प्रमुख सचिव चिकित्सा शिक्षा एवं अनुसंधान विभाग और प्रधान सचिव वित्त के रूप में भी कार्य किया है।
सुश्री महाजन ने वर्ष 2007 से 2012 तक भारत के प्रधानमंत्री के संयुक्त सचिव के रूप में कार्य किया और इससे पहले साल 2004-05 के दौरान वित्त मंत्रालय में आर्थिक मामलों के विभाग में निदेशक के पद पर कार्य किया।
सुश्री महाजन ने पंजाब में विभिन्न जिम्मेदारियां निभाते हुए पंजाब इंफ्रास्ट्रक्चर डेवलपमेंट बोर्ड के प्रबंध निदेशक के रूप में, राज्य में पहले विनिवेश निदेशक के तौर पर, बिजली सचिव तथा विशेष सचिव व्यय के पद पर कार्य किया है। उन्हें डिप्टी कमिश्नर  के रूप में फील्ड स्तर पर अग्रणी पदों पर कार्य करने का 8 वर्षों का अनुभव है।
सुश्री महाजन को राष्ट्रीय प्रतिभा खोज छात्रवृत्ति सहित कई अकादमिक पुरस्कार मिले हैं। वह 2000 से 2001 तक वाशिंगटन डीसी में अमेरिकी विश्वविद्यालय में ह्यूबर्ट हम्फ्री फेलो भी थीं।
एमजी/एएम/एनके/वाईबी
(Visitor Counter : 580
वित्त मंत्रालय
केंद्रीय वित्त और कॉरपोरेट कार्य मंत्री श्रीमती निर्मला सीतारमण ने कोविड-19 के खिलाफ लड़ाई में भारतीय अर्थव्यवस्था को नई गति देने के लिए ‘आत्मनिर्भर भारत अभियान’ के तहत विशिष्ट प्रस्तुति दी
विस्तृत पीपीटी के लिए यहां क्लिक करें
पेयजल एवं स्वच्छता मंत्रालय
उत्तर प्रदेश, झारखंड और महाराष्ट्र में स्वच्छ सर्वेक्षण ग्रामीण कार्यक्रम लांच हुआ
पेयजल और स्वच्छता मंत्रालय द्वारा घोषित स्वच्छ सर्वेक्षण ग्रामीण 2018  कार्यक्रम 13 जुलाई, 2018 को तीन राज्यों में लांच किया गया।
एसएसजी 2018 के तहत एक स्वतंत्र सर्वेक्षण एजेंसी 1 से 31 अगस्त 2018 के बीच सभी जिलों में सर्वेक्षण करेगी और स्वच्छता के मानदंडों के आधार पर सभी जिलों और राज्यों की रैंकिंग तैयार करेगी। सर्वोच्च स्थान प्राप्त करने वाले राज्यों और जिलों को 2 अक्टूबर 2018 को सम्मानित किए जाने की उम्मीद है।
उत्तर प्रदेश के मुख्यमंत्री योगी आदित्यनाथ ने आज लखनऊ में एसएसजी कार्यक्रम लॉन्च किया। इस अवसर पर अपने संबोधन में लोगों से आग्रह किया कि वे घर से बाहर निकलें और गर्व के साथ अपने गांव और आसपास के क्षेत्रों की सफाई करें। उन्होंने स्वास्थ्य और गरिमा के लिए स्वच्छता के महत्व को रेखांकित किया। उन्होंने कहा कि एसएसजी लोगों के लिए एक स्वर्णिम अवसर है, जब वे स्वच्छता को दैनिक आदत बना सकते हैं।
इससे पहले, झारखंड के मुख्यमंत्री श्री रघुबर दास ने रांची में सर्वेक्षण को लांच किया। इस अवसर पर अपने संबोधन में मुख्यमंत्री ने लोगों से कहा कि उन्हें यह सुनिश्चित करना चाहिए कि झारखंड को ग्रामीण सर्वेक्षण में शीर्ष स्थान प्राप्त हो, जैसा कि स्वच्छ सर्वेक्षण शहरी में हुआ है। उन्होंने जिला अधिकारियों से सर्वेक्षण को लोकप्रिय बनाने और लोगों को सर्वेक्षण के प्रति जागरूक बनाने का आग्रह किया। उन्होंने कहा कि यह सुनिश्चित किया जाना चाहिए कि लोग इस कार्यक्रम में सक्रिय भागीदारी कर रहे हैं।
इस सप्ताह की शुरुआत में महाराष्ट्र सरकार के जल आपूर्ति और स्वच्छता विभाग मंत्री श्री बाबनराव लोनीकर ने पंढरपुर में आयोजित एक समारोह में एसएसजी 2018 कार्यक्रम लॉन्च किया। इस अवसर पर उन्होंने महाराष्ट्र के ग्राम पंचायतों से अपील करते हुए कहा कि उन्हें सर्वेक्षण में उत्कृष्ट प्रदर्शन के लिए तैयारी करनी चाहिए। उन्होंने कहा कि राज्य में सामुदायिक भागीदारी के माध्यम से सामाजिक अभियानों को सफल बनाने की महान परम्परा रही है। उन्होंने पंढरपुर में आषाढ़ एकादशी के अवसर पर दस लाख वर्करियों के इकट्ठा होने का उदाहरण प्रस्तुत किया।
पेयजल और स्वच्छता मंत्रालय के सचिव श्री परमेश्वरन अय्यर भी लखनऊ में लॉन्च के अवसर पर उपस्थित थे। इस अवसर पर उन्होंने कहा कि एसएसजी 2018 का लक्ष्य एसबीएम-जी मानदंडों पर राज्यों और जिलों के प्रदर्शन के माध्यम से उनकी रैंकिंग तैयार करना है। राष्ट्रीय स्तर के संवाद अभियान के माध्यम से ग्रामीण समुदायों को अपने आस-पास के क्षेत्रों में स्वच्छता व साफ-सफाई के लिए किए जाने वाले कार्यों से जोड़ा जाएगा।
स्वच्छ सर्वेक्षण ग्रामीण के तहत पूरे भारत में 698 जिलों के 6980 गांवों को शामिल किया जाएगा। इन 6980 गांवों में स्थित 34,000 सार्वजनिक स्थानों जैसे स्कूल, आंगनवाड़ी, सार्वजनिक स्वास्थ्य केंद्र, हाट / बाज़ार / धार्मिक स्थानों का सर्वेक्षण किया जाएगा। एसबीएम से संबंधित मुद्दों पर 50 लाख से अधिक नागरिकों से सीधे बातचीत करके उनके फीडबैक को संग्रह किया जाएगा।
सूचना और प्रसारण मंत्रालय
पर्यावरण संरक्षण अभियान में जानी-मानी फिल्मी हस्तियों के शामिल होने की उम्मीद
प्रकाश जावड़ेकर कल मुम्बई में फिल्म डिवीजन परिसर में पौधा लगाएंगे
केंद्रीय पर्यावरण, वन और जलवायु परिवर्तन तथा सूचना और प्रसारण मंत्री श्री प्रकाश जावड़ेकर पर्यावरण संरक्षण के बारे में जागरूकता फैलाने के लिए चलाए जा रहे अभियान को आगे बढ़ाते हुए #सेल्फीविदसैपलिंग के साथ कल मुम्बई में फिल्म डिवीजन परिसर में पौधा लगाएंगे। श्री जावड़ेकर भारतीय सिनेमा के राष्ट्रीय संग्रहालय को भी देखेंगे जिसका उद्घाटन इस वर्ष जनवरी में प्रधानमंत्री श्री नरेन्द्र मोदी ने किया था। अपनी यात्रा के दौरान श्री जावड़ेकर फिल्म उद्योग की जानी-मानी हस्तियों के साथ बातचीत करेंगे, ताकि उन्हें स्थायित्व, कार्बन पदचिन्हों को कम करने का महत्व और आने वाली पीढ़ियों के लिए पर्यावरण को सुरक्षित रखने के संदेश का प्रसार करने के लिए प्रोत्साहित किया जा सके।
आज विश्व पर्यावरण दिवस के अवसर पर श्री जावड़ेकर ने नई दिल्ली स्थित पर्यावरण भवन परिसर में एक पौधा लगाया जहां जाने-माने क्रिकेटर श्री कपिल देव, अभिनेता श्री जैकी श्रौफ और श्री रणदीप हुड्डा और प्रसिद्ध लोक गायिका सुश्री मालिनी अवस्थी ने उनका साथ दिया।
राष्ट्रपति सचिवालय
राष्ट्रपति द्रौपदी मुर्मु ने डॉ. शंकर दयाल शर्मा को उनकी जयंती पर श्रद्धांजलि अर्पित की
राष्ट्रपति द्रौपदी मुर्मु ने आज  राष्ट्रपति भवन में पूर्व राष्ट्रपति डॉ. शंकर दयाल शर्मा को उनकी जयंती पर श्रद्धांजलि अर्पित की।
वित्त मंत्रालय
केन्द्रीय मंत्रिमंडल ने भारत और ऑस्ट्रेलिया के बीच अधिकृत आर्थिक संचालकों की परस्पर मान्यता व्यवस्था को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारत सरकार के राजस्व विभाग के केंद्रीय अप्रत्यक्ष कर और सीमा शुल्क बोर्ड  और ऑस्ट्रेलिया सरकार के ऑस्ट्रेलियाई सीमा बल को शामिल करने वाले गृह विभाग के बीच परस्पर मान्यता व्यवस्था  पर हस्ताक्षर और अनुसमर्थन को मंजूरी दे दी है।
इस व्यवस्था का उद्देश्य आयातक देश के सीमा शुल्क प्राधिकरणों द्वारा माल की निकासी में दोनों हस्ताक्षरकर्ता देशों के मान्यता प्राप्त और विश्वसनीय निर्यातकों को पारस्परिक लाभ प्रदान करना है। अधिकृत आर्थिक संचालकों की परस्पर मान्यता, विश्व सीमा शुल्क संगठन के सेफ  फ्रेमवर्क मानकों का एक प्रमुख घटक है, जो वैश्विक स्तर पर व्यापार को उच्च सुविधा प्रदान करते हुए आपूर्ति श्रृंखलाओं की अंतिम छोर तक सुरक्षा को मजबूत करने के लिए वैश्विक व्यापार को सुरक्षित और सुविधाजनक बनाता है। इस व्यवस्था से ऑस्ट्रेलिया माल भेजने वाले हमारे निर्यातकों को लाभ होगा और इस प्रकार दोनों देशों के बीच व्यापारिक संबंधों को बढ़ावा मिलेगा।
ऑस्ट्रेलिया में ऑस्ट्रेलियाई विश्वसनीय व्यवसायी कार्यक्रम और भारत में अधिकृत आर्थिक संचालक कार्यक्रम की परस्पर मान्यता दोनों देशों के अधिकृत प्रतिनिधियों द्वारा हस्ताक्षर किये जाने की तिथि से लागू होगी। दोनों देशों के सीमा शुल्क प्रशासनों की सहमति से प्रस्तावित परस्पर मान्यता व्यवस्था के मूल पाठ को अंतिम रूप दे दिया गया है।
----
डीएस/एमजी/एमएस/आरपी/जेके/एसएस/जीआरएस/डीके
(Visitor Counter : 190
रक्षा मंत्रालय
सशस्त्र बल कर्मियों को अप्रैल 2022 माह के लिए पेंशन का भुगतान नहीं किए जाने के संबंध में स्पष्टीकरण
अप्रैल 2022 के महीने के लिए रक्षा पेंशनभोगियों को पेंशन का भुगतान न करने के संबंध में मीडिया और सोशल मीडिया के वर्गों में चिंता व्यक्त की गई है। सभी संबंधित लोगों की जानकारी के लिए निम्नलिखित स्पष्टीकरण जारी किया जा रहा है।
मासिक पेंशन की आय जारी रखने के लिए सभी पेंशनभोगियों को वार्षिक पहचान पूरी करनी होगी, जो आमतौर पर नवंबर 2021 के महीने में पेंशन वितरण एजेंसियों के रूप में कार्य करने वाले सभी बैंकों द्वारा की जाती है। कोविड की स्थिति के कारण, सरकार ने 30 नवंबर, 2021 तक वार्षिक पहचान पूरी करने की तय तारीख को 31 मार्च, 2022 तक बढ़ा दिया था।
तदनुसार, एसपीएआरएसएच यानी स्पर्श 31 मार्च, 2022 तक विरासत प्रणाली से स्पर्श  में स्थानांतरित हुए 4.47 लाख पेंशनभोगियों सहित पांच लाख से अधिक पेंशनभोगियों को मासिक पेंशन का सफलतापूर्वक भुगतान कर रहा है।
हालांकि, अप्रैल 2022 के महीने के लिए पेंशन की प्रक्रिया के दौरान, यह पता चला कि लगभग 3.3 लाख पेंशनभोगियों की वार्षिक पहचान अद्यतन नहीं की गई थी। इसके बाद सभी पेंशन वितरण बैंकों को इस बारे में एक सूची भेजी गई और उनसे पेंशनभोगियों का अद्यतन पहचान डेटा, यदि कोई हो, साझा करने के लिए कहा गया। परिणामस्वरूप 25 अप्रैल, 2022 तक 2.65 लाख से अधिक पेंशनभोगियों की पहचान की स्थिति को स्पर्श पर अपडेट किया गया, जिससे इन सभी पेंशनभोगियों के लिए पेंशन का सफलतापूर्वक भुगतान किया गया।
हालांकि, बैंक  58,275 पेंशनभोगियों के लिए पहचान की पुष्टि नहीं कर सके और न ही पेंशन तैयार करने के मासिक समापन के समय तक उनकी पहचान सीधे स्पर्श पर प्राप्त हुई। इसलिए, इन पेंशनभोगियों को 30 अप्रैल, 2022 तक उनकी अप्रैल महीने की पेंशन का भुगतान नहीं किया गया।
ऐसे पेंशनभोगियों की मुश्किलें दूर करने के लिए इन 58,275 पेंशनभोगियों को 25 मई, 2022 तक उनकी पहचान पूरी कराने के लिए एकमुश्त विशेष छूट दी गई है।
अप्रैल 2022 के महीने की पेंशन तैयार करने की प्रक्रिया अब पूरी कर ली गई है और यह पेंशन 04 मई, 2022 को दिन के अंत तक जमा की जानी है। ऐसे सभी पेंशनभोगियों को एसएमएस और ईमेल के माध्यम से लंबित वार्षिक पहचान के बारे में सूचित किया जा रहा है।
वार्षिक पहचान को अद्यतन यानी अपडेट करने के लिए पेंशनभोगियों से अनुरोध है कि वे निकटतम सीएससी  से संपर्क करें और स्पर्श पीपीओ नंबर का उपयोग करके और स्पर्श पीसीडीए  के रूप में पीडीए का चयन करके जीवन प्रमाण के माध्यम से अपनी वार्षिक पहचान को अद्यतन करवाएं।
रक्षा लेखा विभाग सहित रक्षा मंत्रालय विभिन्न प्रक्रियाओं और पद्धतियों में पारदर्शिता और दक्षता लाने के उद्देश्य से एक बड़े बदलाव के दौर से गुजर रहा है। विरासत प्रणालियों के डिजिटलीकरण और आधुनिकीकरण के व्यापक एजेंडे के साथ, रक्षा मंत्रालय की एक पहल के रूप में पेंशन प्रशासन   प्रणाली की परिकल्पना सरकार की डिजिटल इंडिया, डायरेक्ट बेनिफिट ट्रांसफर  यानी प्रत्यक्ष लाभ हस्तांतरण और न्यूनतम सरकार, अधिकतम शासन की सोच के अनुरूप रक्षा पेंशनभोगियों को पेंशन के भुगतान के लिए व्यापक समाधान प्रदान करने के लिए की गई थी।
स्पर्श पोर्टल के लिए https://sparsh.defencepension.gov.in/ पर क्लिक किया जा सकता है।
प्रधानमंत्री कार्यालय
प्रधानमंत्री ने कहा सरकार कोविड-19 के कारण उत्पन्न स्थिति पर पूरी तरह सतर्क
लोगों से दहशत में नहीं आने और अनावश्यक यात्रा से बचने का आग्रह किया
आने वाले दिनों में कोई केन्द्रीय मंत्री विदेश यात्रा पर नहीं जाएगा
प्रधानमंत्री नरेन्द्र मोदी ने कहा है कि सरकार कोविड-19 नोवल कोरोनावायरस के कारण उत्पन्न स्थिति को लेकर पूरी तरह सतर्क है।
एक ट्वीट में प्रधानमंत्री ने कहा कि सभी की सुरक्षा के लिए मंत्रालयों और राज्यों ने अनेक अति सक्रिय कदम उठाए हैं।
उन्होंने लोगों से आग्रह किया कि वे दहशत में नहीं आए और अनावश्यक यात्रा और बड़ी संख्या में एकत्र होने से बचें।
प्रधानमंत्री ने कहा कि केन्द्र सरकार का कोई भी मंत्री आने वाले दिनों में विदेश यात्रा पर नहीं जाएगा।
वित्त मंत्रालय
आयकर विभाग ने गोवा में व्यापारिक समूह के परिसरों में तलाशी अभियान चलाया
आयकर विभाग ने 10 अक्टूबर 2019 को गोवा में होटल रिजॉर्ट की बिक्री-खरीद में शामिल दो समूहों के छह परिसरों में तलाशी अभियान चलाया।
इनमें से एक समूह गोवा में बड़ी संपत्ति का स्वामी है, जिस पर एक पांच सितारा रिजॉर्ट परियोजना बनाई जा रही है। यह समूह मुख्य रूप से होटल और अतिथि सत्कार, अचल संपत्ति और निर्माण में संलग्न है। खरीदार, दिल्ली स्थित कंपनियों का समूह है, जो कैटरिंग, रेस्तरां और होटल व्यवसाय में संलग्न है।
तलाशी अभियान समाप्त हो चुका है। इस अभियान के परिणामस्वरूप 4.39 करोड़ रुपये की अघोषित परिसंपत्ति जब्त की गई, जिसमें 2.55 करोड़ रुपये की अघोषित नकदी और 1.84 करोड़ रुपये के आभूषण / कीमती सामान शामिल है। समूह ने अघोषित आय प्रस्तुत करते हुए कुल 124.41 करोड़ रुपये की राशि का खुलासा किया और करों का तत्काल भुगतान करने भी प्रतिबद्धता व्यक्त की है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 196.94 करोड़ टीके लगाए जा चुके हैं
भारत में सक्रिय मरीजों की संख्या 91,779 है
सक्रिय मामलों की दर 0.21 प्रतिशत है
स्वस्थ होने की वर्तमान दर 98.58 प्रतिशत है
बीते चौबीस घंटों में 12,425 लोग स्वस्थ हुए,अब तक स्वस्थ हुए कुल लोगों की संख्या 4,27,61,481 है
पिछले 24 घंटों में 15,940 नए मामले सामने आए
दैनिक सक्रिय मामलों की दर 4.39 प्रतिशत है
साप्ताहिक सक्रिय मामलों की दर 3.30 प्रतिशत है
अब तक 86.02 करोड़ जांच की जा चुकी हैं,बीते चौबीस घंटों में 3,63,103 जांच की गई
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 585 वां दिन
भारत में समग्र टीकाकरण कवरेज 210.55 करोड़ से अधिक हुआ
आज शाम 7 बजे तक 22 लाख से अधिक टीके की खुराक दी गई
भारत का कोविड -19 टीकाकरण कवरेज आज 210  करोड़ के अहम पड़ाव से अधिक हो गया है। आज शाम 7 बजे तक 22 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10413708
|
|
दूसरी खुराक
|
|
10103580
|
|
प्रीकॉशन डोज
|
|
6671471
|
|
एफएलडब्ल्यू
|
|
पहली खुराक
|
|
18433917
|
|
दूसरी खुराक
|
|
17693350
|
|
प्रीकॉशन डोज
|
|
12976505
|
|
आयु वर्ग 12-14 वर्ष
|
|
पहली खुराक
|
|
40060189
|
||
|
दूसरी खुराक
|
|
29723967
|
|
आयु वर्ग 15-18 वर्ष
|
|
पहली खुराक
|
|
61584297
|
|
|
|
दूसरी खुराक
|
|
52075641
|
|
आयु वर्ग 18-44 वर्ष
|
|
पहली खुराक
|
|
560350304
|
|
दूसरी खुराक
|
|
512200775
|
||
|
प्रीकॉशनडोज
|
|
53283946
|
|
आयु वर्ग 45-59 वर्ष
|
|
पहली खुराक
|
|
2038588566
|
|
दूसरी खुराक
|
|
196113540
|
|
प्रीकॉशन डोज
|
|
30915918
|
|
60 वर्ष से अधिक
|
|
पहली खुराक
|
|
127552404
|
|
दूसरी खुराक
|
|
122576789
|
|
प्रीकॉशन डोज
|
|
38995750
|
|
कुल दी गई पहली खुराक
|
|
1022253385
|
|
कुल दी गई दूसरी खुराक
|
|
940487642
|
|
प्रीकॉशन डोज
|
|
142843590
|
|
कुल
|
|
2105584617
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 23 अगस्त, 2022 
|
|
एचसीडब्ल्यू
|
|
पहली खुराक
|
|
45
|
|
दूसरी खुराक
|
|
362
|
|
प्रीकॉशन डोज
|
|
10647
|
|
एफएलडब्ल्यू
|
|
पहली खुराक
|
|
77
|
|
दूसरी खुराक
|
|
779
|
|
प्रीकॉशन डोज
|
|
26287
|
|
आयु वर्ग 12-14 वर्ष
|
|
पहली खुराक
|
|
40909
|
|
दूसरी खुराक
|
|
65843
|
|
आयु वर्ग 15-18 वर्ष
|
|
पहली खुराक
|
|
11937
|
|
|
|
दूसरी खुराक
|
|
32272
|
|
आयु वर्ग 18-44 वर्ष
|
|
पहली खुराक
|
|
26056
|
|
दूसरी खुराक
प्रीकॉशन डोज
|
|
106362
1122240
|
|
आयु वर्ग 45-59 वर्ष
|
|
पहली खुराक
|
|
4664
|
|
दूसरी खुराक
प्रीकॉशन डोज
|
|
25516
553291
|
|
60 वर्ष से अधिक
|
|
पहली खुराक
|
|
3158
|
|
दूसरी खुराक
|
|
16008
|
|
प्रीकॉशन डोज
|
|
211981
|
|
कुल दी गई पहली खुराक
|
|
86846
|
|
कुल दी गई दूसरी खुराक
|
|
247142
|
|
प्रीकॉशन डोज
|
|
1924446
|
|
कुल
|
|
2258434
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
आयुष
आयुष मंत्रालय और वैज्ञानिक तथा औद्योगिक अनुसंधान परिषद के मध्य समझौता ज्ञापन पर हस्ताक्षर
आयुष मंत्रालय और वैज्ञानिक तथा औद्योगिक अनुसंधान परिषद , नई दिल्ली के मध्य चिकित्सा की परम्परागत प्रणालियों के क्षेत्रों में अनुसंधान और शिक्षा तथा इसके आधुनिक विज्ञान के साथ एकीकरण में सहयोग के बारे में आज एक समझौता ज्ञापन पर हस्ताक्षर किए गए। इस समझौता ज्ञापन पर दोनों संगठनों के वरिष्ठ अधिकारियों की उपस्थिति में आयुष मंत्रालय के सचिव वैद्य राजेश कोटेचा और सीएसआईआर के महानिदेशक डॉ. शेखर सी. मांडे ने हस्ताक्षर किए।
इस अवसर पर मंत्रालय के सचिव श्री कोटेचा ने कहा कि दुनिया भर में परम्परागत दवाओं के बारे में बढ़ती रुचि के कारण इस विज्ञान को अपनाने के लिए बहुस्तरीय और नवाचारी दृष्टिकोणों की जरूरत है। उन्होंने कहा कि परम्परागत स्वास्थ्य सेवा और आधुनिक बुनियादी विज्ञान के संयोजन से नवाचारी और अग्रणी अनुसंधानों की व्यापक संभावना है, जिसका विभिन्न बुनियादी अवधारणाओं की व्याख्या करने के लिए उपयोग किया जा सकता है।
सीएसआईआर के महानिदेशक श्री मांडे ने दोनों संगठनों के बीच चल रही परियोजनाओं और कार्यक्रमों की सराहना की। उन्होंने कहा कि मौलिक विज्ञान और वैधता के लिए विभिन्न संयुक्त अनुसंधान एवं विकास प्रयासों के द्वारा दोनों संगठनों के बीच सहयोग को बढ़ाकर उत्पाद विकास के द्वारा महत्वपूर्ण योगदान दिया जा सकेगा और यह क्षेत्र केवल राष्ट्रीय ही नहीं, बल्कि अंतर्राष्ट्रीय स्तर पर भी महत्वपूर्ण क्षेत्र बन जाएगा। इस अंतर-मंत्रालयीय सहयोग से भविष्य में किये जाने वाले प्रयासों में परम्परागत ज्ञान से प्रेरित दवाइयों की खोज और विकास तथा "फूड एज मेडिसिन" जैसी अवधारणाओं को सक्षम और सुविधाजनक बनाने में ‘डेटा माइनिंग एंड एनालिटिक्स एंड आर्टिफिशियल इंटेलिजेंस’ का अनुसरण शामिल है।
इससे पहले, सीएसआईआर ने आयुष विभाग  के साथ मिलकर परम्परागत ज्ञान डिजिटल लाइब्रेरी  विकसित की, जो जैव-चोरी और हमारे परम्परागत ज्ञान के दुरुपयोग को रोकने के लिए भारतीय चिकित्सा प्रणालियों के बारे में विश्व स्तर पर मान्यता प्राप्त ट्रेडमार्क युक्त डेटाबेस है। सीएसआईआर की घटक प्रयोगशालाओं और आयुष मंत्रालय की परिषदों ने औषधीय पौधों की उन्नत किस्मों के विकास और उन्हें उगाने के बारे में एक-दूसरे की काफी मदद की है। इन औषधीय पौधों में दुर्लभ, लुप्त् प्राय: और खतरे की स्थितिमें पहुंच चुकी प्रजातियां, वनस्पति संदर्भ मानक और फार्माकोपियाल मानक तथा आयर्गेनॉमिक्स तथा अन्य मानक शामिल हैं।
युवा कार्यक्रम एवं खेल मंत्रालय
पैरालिंपिक खेलों के कांस्य पदक विजेता शरद कुमार ने पैरालंपिक खिलाड़ियों के लिए प्रधानमंत्री श्री नरेन्द्र मोदी की 'चैंपियन से मुलाकात' पहल की शुरुआत की, कहा "आपको पोषक तत्व देने के लिए भोजन महंगा हो, यह जरूरी नहीं"
पैरालिंपिक खेलों के कांस्य पदक विजेता शरद कुमार ने शुक्रवार को टोक्यो पैरालंपिक खिलाड़ियों के लिए प्रधानमंत्री श्री नरेन्द्र मोदी के स्कूल यात्रा अभियान की शुरुआत की और केरल के त्रिवेंद्रम में गर्ल्स कॉटन हिल के लिए जीएचएसएस का दौरा किया।
मेजबान स्कूल के सदस्यों के अलावा, केरल के विभिन्न जिलों के 75 स्कूलों के विद्यार्थी प्रतिनिधियों को भी इस कार्यक्रम में भाग लेने और विश्व चैंपियनशिप के रजत पदक विजेता के साथ अपने अनुभव साझा करने का अवसर प्राप्त हुआ।
विभिन्न खेलों के साथ अपने व्यक्तिगत अनुभव के बारे में बात करते हुए शरद ने कहा, "मैं निश्चित रूप से नहीं जानता था कि ऊंची कूद मेरे लिए इसे इतनी अच्छी बनने वाली थी, मैंने इसे चुना क्योंकि हाई-जंप ने मुझे बुलाया था। मैं क्रिकेट, फुटबॉल और टेबल टेनिस खेल रहा था। मैंने खुद को खेल के लिए खुले तौर पर दिया और कभी नहीं कहा कि मैं केवल फुटबॉल या क्रिकेट में अच्छा हूं और इसलिए इस खेल को नहीं खेलूंगा मैंने देखा कि कैसे हर खेल का प्रभाव पड़ता है शतरंज ने मुझे मानसिक रूप से मजबूत बनाया, फुटबॉल ने मुझे चपलता दी और ऊंची कूद ने मुझे बताया कि भौतिकी और विज्ञान क्या है। मैंने खेल को वैसे ही लिया जैसे मुझे यह पसंद था और इसमें कोई बाध्यता नहीं थी।"
उन्होंने आगे कहा कि खेल के लिए प्यार और जुनून के अलावा, अनुशासित जीवन का पालन करना भी महत्वपूर्ण है।
उन्होंने कहा, "एक अच्छे और सफल जीवन का एकमात्र शॉर्टकट समय पर खाना, सोना, अनुशासन का पालन करना और चीजों को आधा न छोड़ना है"।
शरद ने विद्यार्थियों के साथ 'संतुलित आहार' , फिटनेस के महत्व पर भी बातचीत की और कहा, "आपको पोषक तत्व देने के लिए भोजन महंगा होने की आवश्यकता नहीं है, यहां तक कि सस्ते खाद्य पदार्थ भी आपको आवश्यक पोषक तत्व दे सकते हैं। इसलिए हर खाद्य पदार्थ लें, चाहे वह बड़ा हो या छोटा, महंगा हो या सस्ता, बस जांच लें कि उसमें पोषक तत्वों की मात्रा है जिसकी आपको आवश्यकता है।"
भारतीय खेल प्राधिकरण  के कोच शरद ने आगे आने वाले युवा एथलीटों को ऊंची कूद के बेहतर खिलाड़ी बनने के टिप्स दिए और टेबल टेनिस के खेल में अपना कौशल भी दिखाया।
यह अनूठी पहल सरकार के 'आजादी का अमृत महोत्सव' का हिस्सा है जिसे दिसंबर 2021 में ओलंपिक स्वर्ण पदक विजेता नीरज चोपड़ा ने शुरू किया था और फिर आने वाले हफ्तों में ओलंपिक कांस्य पदक विजेता बजरंग पुनिया और नौकायन खिलाड़ी वरुण ठक्कर और केसी गणपति ने आगे बढ़ाएंगे।
'चैंपियंस से मिलो' पहल एक अनूठा स्कूल दौरा अभियान है जिसे संयुक्त रूप से शिक्षा मंत्रालय और युवा कार्यक्रम और खेल मंत्रालय द्वारा आयोजित किया जा रहा है। अपनी यात्रा के दौरान, ओलंपियन अपने स्वयं के अनुभव, जीवन के सबक, सही खाने के टिप्स साझा करते हैं और स्कूली बच्चों को समग्र रूप से प्रेरणादायक बढ़ावा देते हैं।
युवा कार्यक्रम एवं खेल मंत्रालय
एमओसी ने ओलंपिक स्वर्ण पदक विजेता नीरज चोपड़ा के फिनलैंड में प्रशिक्षण के प्रस्ताव को मंज़ूरी दी; टेबल टेनिस खिलाड़ी पायस जैन ताइवान रवाना होंगे
युवा कार्यक्रम एवं खेल मंत्रालय के मिशन ओलंपिक सेल  ने 25 मई को ओलंपिक स्वर्ण पदक विजेता नीरज चोपड़ा के कुओर्तने, फिनलैंड में प्रशिक्षण लेने के प्रस्ताव को मंजूरी दे दी।
नीरज जून में कई विश्व एथलेटिक्स - गोल्ड लेवल टूर्नामेंट में प्रतिस्पर्धा करने वाले हैं। इस बीच वे फिनलैंड में कुओर्तने ओलंपिक प्रशिक्षण केंद्र में प्रशिक्षण लेना चाहते हैं।
हाल ही में विश्व में नंबर 1 बनने वाले पहले भारतीय जेवलिन थ्रोअर बने नीरज ने 2022 में भी इसी तरह की प्रशिक्षण योजना अपनाई थी।
इसके अलावा अन्य प्रस्तावों में एमओसी सदस्यों ने ताइवान में एक उन्नत प्रशिक्षण शिविर के लिए टेबल टेनिस खिलाड़ी पायस जैन के प्रस्ताव को भी मंजूरी दी।
भारतीय टेबल टेनिस के सितारे मनिका बत्रा और साथियान ज्ञानशेखरन के व्यक्तिगत प्रशिक्षक अमन बाल्गु और रमन सुब्रमण्यन को कई आयोजनों के लिए साथ ले जाने के प्रस्तावों को भी एमओसी ने मंजूर कर दिया। जहां मनिका और अमन बाल्गु डब्ल्यूटीटी कंटेंडर, ज़ाग्रेब और डब्ल्यूटीटी स्टार कंटेंडर, लुबियाना जाएंगे। वहीं साथियान और रमन सुब्रमण्यन डब्ल्यूटीटी कंटेंडर ट्यूनिस, डब्ल्यूटीटी कंटेंडर ज़ाग्रेब और डब्ल्यूटीटी कंटेंडर लुबियाना जाएंगे।
इन्हें दी जाने वाली वित्तीय सहायता में उनका हवाई यात्रा व्यय, कैंप खर्च, बोर्डिंग और लॉजिंग लागत, चिकित्सा बीमा और अन्य खर्चों के अलावा आउट-ऑफ-पॉकेट भत्ता शामिल होगा।
एमओसी के सदस्यों ने रोवर सलमान खान को टारगेट ओलंपिक पोडियम स्कीम  के डेवलपमेंट ग्रुप में शामिल किया है। हरियाणा के मेवात क्षेत्र से ताल्लुक रखने वाले सलमान ने पिछले साल गुजरात नेशनल गेम्स का स्वर्ण जीता था।
रक्षा मंत्रालय
सैनिक स्कूल समिति से संबद्धता के लिए अब तक 194 विद्यालय पंजीकृत, आवेदन प्रक्रिया जारी
स्वीकृत स्कूल अगले शैक्षणिक वर्ष से सैनिक स्कूल पाठ्यक्रम लागू करेंगे
राष्ट्रीय शिक्षा नीति  के अनुरूप आगे बढ़ते हुए, भारत सरकार ने बच्चों को राष्ट्र की समृद्ध संस्कृति और विरासत, चरित्र, अनुशासन, भावना के साथ राष्ट्रीय कर्तव्य और देशभक्ति वाले प्रभावी नेतृत्व में गौरव विकसित करने में सक्षम बनाने के लिए मूल्य-आधारित शिक्षा पर अधिक ध्यान देने का निर्णय लिया है। माननीय प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल की बैठक में सैनिक स्कूलों के वर्तमान स्वरूप में बदलाव के रूप में रक्षा मंत्रालय की सैनिक स्कूल समिति के अधीन संबद्ध सैनिक स्कूलों को शुरू करने के प्रस्ताव को स्वीकृति दी है। ये स्कूल एक विशिष्ट कार्यक्षेत्र के रूप में काम करेंगे जो रक्षा मंत्रालय के वर्तमान सैनिक स्कूलों से भिन्न्नता एवं विविधता लिए हुए होंगे। पहले चरण में राज्यों/गैर-सरकारी संगठनों/निजी भागीदारों से 100 संबद्ध भागीदारों को इसमें शामिल करना प्रस्तावित है।
इस योजना का उद्देश्य पूरे देश में इच्छुक छात्रों के बड़े वर्ग को सैनिक स्कूलों के समान शिक्षा प्रदान करना है। सैनिक स्कूल समिति ने ऐसे उन सभी आवेदक स्कूलों को आवेदन पत्र भेज दिए हैं जिन्होंने 15 जनवरी 2022 तक खुद को पंजीकृत करवाया है । आवेदन पत्र 21 जनवरी 2022 तक ऑनलाइन प्रारूप के माध्यम से भरकर सैनिक स्कूल सोसाइटी के पास वापस जमा कराना आवश्यक है। अब तक 194 स्कूल https://sainikschool.ncog.gov.in पर “पंजीकृत" किए जा चुके हैं।
इसके बाद जिला स्तर पर स्कूल मूल्यांकन समिति द्वारा स्कूलों का मूल्यांकन किया जाएगा और जनवरी 2022 के अंतिम सप्ताह तक सैनिक स्कूल समिति को रिपोर्ट प्रस्तुत की जाएगी। मूल्यांकन समिति में निम्नलिखित सदस्य शामिल होंगे:
 अध्यक्ष के रूप में जिला मजिस्ट्रेट/कलेक्टर
 उसी जिले में स्थित नवोदय विद्यालय संगठन/केन्द्रीय विद्यालय संगठन के प्रधानाचार्य
 निकटतम सैनिक स्कूल के प्रधानाचार्य
सैनिक स्कूल समिति द्वारा अनुमोदित स्कूल अगले शैक्षणिक वर्ष यानी अप्रैल 2022 में कक्षा 6वीं ओर उससे आगे के लिए सैनिक स्कूल पाठ्यक्रम और उसकी गतिविधियों का पालन करना शुरू कर देंगे। शिक्षकों के प्रशिक्षण, खेलकूद और अतिरिक्त पाठ्येतर गतिविधियों सहित स्कूल प्रबंधन के अन्य पहलुओं के बारे में अनुमोदित स्कूलों को अलग से सूचित किया जाएगा।
नए सैनिक स्कूलों द्वारा 'एक स्कूल एक खेल' के सिद्धांत को भी लागू किया जाएगा ताकि उस राज्य के लिए कम से कम एक खेल गतिविधि पर ध्यान केंद्रित किया जा सके जहां स्कूल स्थित है ।